
(สำเนา)
                                   ประกาศเทศบาลตำบลชะอวด
เรื่อง  สอบราคาก่อสร้างทางเดินเท้าถนนวุฒิราษฎร์ฝั่งตะวันตกด้านทิศเหนือ
                                                            --------------------------


ด้วยเทศบาลตำบลชะอวด  อำเภอชะอวด  จังหวัดนครศรีธรรมราช มีความประสงค์จะสอบราคาก่อสร้างทางเดินเท้าถนนวุฒิราษฎร์ฝั่งตะวันตกด้านทิศเหนือ   ตามแบบแปลนเทศบาลตำบล ชะอวด เลขที่ 8/2556 จำนวน 3 แผ่น  และเอกสารแนบท้ายประกาศ จำนวน 5 แผ่น

ราคากลางในการก่อสร้างเป็นเงินทั้งสิ้น  583,700.-  บาท (ห้าแสนแปดหมื่นสามพันเจ็ดร้อย-  บาทถ้วน) 

ผู้มีสิทธิเสนอราคาจะต้องมีคุณสมบัติ ดังต่อไปนี้
                          

1. เป็นนิติบุคคลหรือบุคคลธรรมดา ผู้มีอาชีพรับจ้างงานตามประกาศสอบราคาจ้างดังกล่าว ซึ่งมีผลงานประเภทเดียวกันกับงานที่สอบราคาจ้าง เช่น งานคอนกรีตเสริมเหล็ก ในวงเงินไม่น้อยกว่า  291,850  บาท    (สองแสนเก้าหมื่นหนึ่งพันแปดร้อยห้าสิบบาทถ้วน) ต่อหนึ่งสัญญาและเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจหรือหน่วยงานอื่น ซึ่งกฎหมายบัญญัติ ให้มีฐานะเป็นราชการบริหารส่วนท้องถิ่น รัฐวิสาหกิจหรือหน่วยงานเอกชนที่เทศบาลตำบลชะอวดเชื่อถือ
                     

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
                     

3. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิความคุ้มกันเช่นว่านั้น


4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลชะอวด ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้

กำหนดยื่นซองสอบราคาในวันที่ 23 พฤษภาคม 2556  ถึงวันที่  10 มิถุนายน  2556                                         ระหว่างเวลา  08.30 น. – 16.30 น. ณ ศูนย์รวมข่าวสารการจัดซื้อจัดจ้างที่ว่าการอำเภอชะอวด ในกรณีที่ผู้เสนอราคาไม่สามารถยื่นซองสอบราคาด้วยตนเองได้ให้ผู้เสนอราคายื่นซองสอบราคาส่ง
ทางไปรษณีย์ให้ถึงเทศบาลก่อนพ้นกำหนดเวลายื่นซองสอบราคา ทั้งนี้เทศบาลตำบลชะอวดจะถือวันและเวลาที่เทศบาลได้รับซองจากไปรษณีย์เป็นเวลารับซอง และกำหนดเปิดซองสอบราคาในวันที่  12 มิถุนายน  2556เวลา 10.00 น. เป็นต้นไป    
                           
ผู้สนใจติดต่อขอซื้อเอกสารสอบราคาในราคาชุดละ 1,500 บาท (หนึ่งพันห้าร้อยบาทถ้วน)  ได้ ณ สำนักงานเทศบาลตำบลชะอวด ระหว่างวันที่23 พฤษภาคม 2556  ถึงวันที่  10 มิถุนายน  2556  หรือสอบถามทางโทรศัพท์หมายเลข 0-7538-1303 ในวันและเวลาราชการ                    

                                               ประกาศ  ณ  วันที่   23  พฤษภาคม  พ.ศ. 2556

